Exqrch/javanese-Komodo-pixelgpt huggingface dataset:
Nalika bali ing taun 2017, dhéwéké omongan karo National Paralympic Comittee (NPC) kanggo mbangun timnas basket kursi rodha
Timnas kabentuk lan dhéwéké dadi kapten ingkang sepisan
Sakliyane penggagas ngadeké Timnas basket kursi rodha Indonesia Donald Santosa uga pebasket kursi rodha paling apik ing Indonesia.
Daryono Darmorejono Daryono Darmorejono (lair ing Wonogiri, 11 Novèmber 1958) ya iku juru tari, koréografer, dosèn tari Institut Seni Indonesia (ISI) Surakarta uga Abdi Dalem Mangkunegaran saka taun 1987
Ibuné jenengé Sri Supartinah
Garwané jenengé Setya Widayati
Saiki sakulawrga urip ing Surakarta, Jawa Tengah
Éyang putriné abdi dalem bedaya lan narikaké tarian sakral Bedaya Ketawang babagan ketemuné Sultan Agung Hanyakrakusuma lan Ratu Laut Kidul
Daryono lair saka kulawarga sing duwèni latar mburi tari Jawa klasik
Bapakné Daryono sing jenengé Darmorejono ya iku seniman tari ing Wonogiri, Jawa Tengah sing orièntasi karo tari Mangkunegaran
Bubar SMP taun 1974, bapakné ngajak lunga menyang Konsérvatori , sékolah jurusan tari ing Solo wektu kaé (saiki SMKI), meski dhisiké kurangsrek sékolah ing kono, akhiré dhèwèké sékolah ing Konsérvatori
Daryono angkatan kaping pisan sing kena kurikulum 4 taun ditambahi setengah taun pendalaman materi
Daryono, akrab diceluk Daryo, nyinauni tari awit sekolah ing jurusan tari, Konsérvatori Karawitan Indonésia (saiki Sekolah Menengah Karawitan Indonésia)
Banjur nerusaké ing Sekolah Tinggi Seni Indonésia/ STSI Surakarta
Ing kono, dhèwèké ngenali disiplin tari gaya Yogyakarta, Jawa Timuran, Sunda, lan Bali
Ing njaba, dhèwèké sinau karo tokoh tari ing Solo kaya ta Ngaliman, Maridi, Rono Suripto, Sardono W Kusumo, Tasman, lan Wahyu Santosa Prabowo
Daryono pinter, mula dhèwèké diangkat ddi asisten dosén lan akhiré dadi dosén tari
Kawit umur 10 taun, dhéwèké wis sinau nari karo bapakné lan oleh gemblèngan saka muridé bapakné ya iku Ramelan
Daryono ya iku pribadi sing kurmati pluralisme
Omahé pas isih cilik adohé amung sak témbok karo gereja kristen désa
Bapakné cerak tenan karo pendeta gereja kristén kuwi mau lan cerak karo Romo Suto (pastur gereja katholik)
Kawit taun 2000, Daryono sinau karo Sardono W
Kusumo babagan kearifan jiwané juru tari sing digayuh tanpa kenal sayah
Daryono nyinaoni kepriyé carané jiwané penari kuwi kuwi bisa nyawiji karo ruh tariané
Dhèwèké ora tau muni yen dadi panata tari ananging luwih seneng yen dijelukké juru tari
Ananging dhèwèké dipercaya karo Pura Mangkunegaran pamimpin proyék-proyék gedhé nglairaké manèh karya-karya tari lan dialdalké Keraton Kasunanan Surakarta Hadiningrat kanggo nglestarikaké kesenian tradisi
Mas Ngabehi Daryono ya iku empu tari tradisi kathi perspèktif jaman saiki
Taun 2006, dhèwèké dadi ketua panitia Penyusunan Proposal kanggo Perubahan Status Sekolah Tinggi Seni Indonesia (STSI) Surakarta sing saiki dadi ISI (Institut Seni Indonesia) Surakarta
Taun 2012, pria kang duwéni rambut dawa iki mèlu nggarap drama tari kolosal Matah Ati sing disutradarai Atilah Soeryadjaya ing pamédan Pura Mangkunegaran
Daryono siji saka telung koréografer sing nyekel Matah Ati bareng Éko Supendi lan Nuryanto.
Péntas Matah Ati ing Solo, saktenané péntas sing kaping telu, sakbaré ing Esplanade Singapura lan Jakarta taun 2011 lan 2010
Saiki kaprigelan nariné ora perlu ditakokaké meneh
Empu tari tradisi jaman saiki kuwi, ing taun 2006 dinei kapercayan dadi pamimpin Panitia Penyusunan Proposal kanggo Perubahan Status Sékolah Tinggi Seni Indonesia / STSI Surakarta dadi Institut Seni Indonesia/ ISI Surakarta
Dhèwèké uga dadi penanggung jawab Kegiatan Panyusunan Kurikulum Berbasis Kompeténsi ing ISI Surakarta
Daryo wis ngasilaké pirang-pirang karya tari yaiku Ruming Mulat (2003), Dirada Meta, Srikandi Bisma, Séta Bisma, Megatruh, Mahakarya Borobudur (2007), Matahati (2010), Umbul Donga Tutup Suro, Bedhayan Matahari, Samparan Matahati (2016), lan Suka Pratama (2018)
Tari Megatruh ditariké karo Daryo dhéwé
Karya iki nduduhké kuasané awak Daryo kanggo werna-werna kabutuhan èksprèsi ing tari Jawa
Ing pendapa Pura Mangkunegaran, Mas Ngabèhi Daryono nari minangka Pangéran Sambernyawa ing Bedhaya Senapatén Dirada Méta
Dirada Méta sing duweni teges gajah ngamuk ya iku duka cita
Karya tari kuwi njangkepi kalbu Radén Mas Said sing syahdu, nelangsa, lan spiritual saéngga -meski diwarnai pepénget babagan tempur- ora ditarikaké kanthi kasar lan seru kaya ta tari perang, ananging lembut lan khidmat ing aroma kematian
Mas Ngabehi Daryono isih duwé tanggunangan siji menéh ya iku nguripaké manèh pusaka tari Mangkunegaran sing liyané kaya ta Bedaya Sukrapratama sing uga tanpa rékam jejak sing nyukupi
Dhèwèké udu koréografer sing pisan pindo lolos diuji
Daryono uga nata tari Mahakarya Borobudur lan dadi pamimpin 120 penariné, 31 Agustus 2005, ana ing peresmian Muséum Kapal Samudraraksa ing komplèk Candi Borobudur déning Presiden RI Susilo Bambang Yudhoyono
Tari Megatruh ditariaké karo Daryo dhéwé
Tarian iku nunjuaké panguasan awaké Daryo kanggo werna-werna kabutuhan èksprési ing jèroné tari Jawa
léwat obahing awak kang uwis dikuasani, dhèwèké improvisasi ngréspon musik sing padha karo kemampuane pas kuwi
Meski kudu susah payah, ananging perjuangané ora sia-sia
Akèh tarian klasis saka Pura Mangkunegaran , sing mauné ora dipéntaské puluhan taun, kasil dipéntaské meneh ing adicara kaurmatan Pura Mangkunegaran
Meski akèh sing dirékontruksi saka manéka warna referensi, amarga penari asliné akéh sing wis tilar donya
Saka taun 1987, Daryono resmi diangkat dadi penari resmi Pura Mangkunegaran
Saliyané kuwi, Daryono uga dinéi kapercayan saka Kraton Kasunananan Surakarta Hadiningrat kanggo nglestarikaké kesenian tradisi.
Budi Laksono Budi Laksono ya iku salah sawijining dhokter rélawan bencana kang lair tanggal 6 Maret 1963
Urip uga kepinterané Budi Laksono diwénéhaké kanggo ngabdi
Dhèwèké nglakoni kanthi remen lan nggawé bagya kanggo wong liya ing sekiwa tengené
Ora namung dadi dhokter kang gawé waras wong kang lagi lara, ananging Budi uga mbiyantu korban bencana kanggo mbangun omahé kang wis rata karo lemah
Tuladhané korban tsunami Palu ing Sulawesi Tengah kala biyèn
Dhéwéké dipercaya dadi koordinator pembangunan huntara (hunian sementara) Jateng Gayeng saka solidaritas warga Jawa Tengah
Budi kandha, ing Petobo dibangun huntara tanpa kontraktor
Dhèwèké kandha, modél omahé dijenengaké omah AB6 lan bisa digunakaké nganti taunan
AB6 dudu tanpa arti
AB ya iku kedadén saka Ansyari lan Budi
Ansyari minangka tukang kayu kang dikenal Budi nalika nggarap réhabilitasi tsunami Aceh
Ananging angka 6 nggambaraké cepet, lan gampang anggoné mbangun lan rego kang ora larang
Jaré Budi, saben omah digawé ora luwih saka 6 jam, regoné sangisoré Rp 6 juta lan digawé déning 6 wong
Ing Palu, regoné malah namung Rp 4 juta saben omah
Tiap omah nduwèni ukuran 3 x 4 méter
Dhuwuré 3 méter ing ngarep, lan 2 méter ing mburi
Kuduné, omah iku bisa dipanggoni 3-4 wong
Rangka omah digawé saka baja ringan
Ana cendéla kang digawé minangka véntilasi udara
Ing kana ana listrik, banyu, lan jamban
Pembangunané dilakoni déning rélawan saka Jateng lan Kepulauan Banggai, Polisi, TNI lan résimèn mahasiswa
Miturut Budi, senadyan dijenengaké Jateng Gayeng, omah iki bisa digunakaké sapa waé
Nanging, namung warga kang omahé rusak, nduwèni anak bayi, ibu hamil, janda, tiyang sepuh utawa lagi sakit kang bisa manggon ing kana
AB6 ana nalika sawisé tsunami Acéh 2004
Nalika iku, Budi teka menyang Acéh minangka dhokter rélawan kaliyan rombongan PMI Jateng
Dhèwèké ngajukaké diri dadi tim pambuka ing dhaérah kang isih kaisolir
Jaréné, bareng perawat nggawa obat-obatan lan logistik sajeroné tas punggung
AB6 ana sawisé tsunami Acéh 2004.
Nalika iku, Budi teka menyang Acéh minangka dhokter rélawan karo rombongan PMI Jateng
Dhèwèké ngajokaké diri dadi tim pambuka ing dhaérah sing isih kaisolir
Jaréné Budi, bareng perawat dhèwèké nggawa obat-obatan lan logistik ing tas punggung
Pungkasan Budi tekan ing Blang Bintang, Acéh Besar
Saliyané gawé posko, dhèwèké keliling mriksa keséhatan para korban
Dhèwèké banjur nonton kahanané bayi sing umuré lagi rong minggu sing kademen ing téndha dharurat
Budi nyaranké wong tuané balita iku supaya tinggal bareng dhèwèké ing pos keséhatan
Ansyari, yaiku bapak saka bayi mau
Akeh topik pamicara ngalir, salah sijiné gawé huntara
Téndha dharurat ora idéal mulihaké keséhatan jiwa lan raga korban
Untungé, Ansyari iku tukang kayu
Ansyari ngusulaké hunian kaya panggon ing kebon-kebon ing Acéh
Suwéné gawé 3-4 dina
Budi seneng karo usulan kuwi mau nanging pingin waktu gawéné luwih cepet
Dhèwèké setuju menawa ngrakit rangka saka lemah, banjur lagi mbangun
Kasilé, bisa mbangun luwih cepet
Digawé saka kayu, bisa digawé 6 jam karo 2 tukang
Kapisan nggawé ana ing Leupung, Acéh Besar, sithik mbaka sithik warga akéh sing seneng
Sasuwiné 45 dina ing Acéh, Budi ngawasi pembangunan 36 unit AB6, dadi sadurungé warga duwé omah tetap
Sawisé iku, AB6 tansah ditawakaké saben panggonan kang kena bebaya
Lumantar donasi saka akèh pihak, jumlah 200 omah AB6 dibangun ing Lombok Wétan lan Lombok Lor kanggo para korban
Budi kandha, naté gojag-gajeg nalika ngenalaké AB6 amarga dhèwèké dhokter dudu tukang kayu apa manèh arsiték
Nanging dhèwèké tetep bungah lan duwé semboyan menawa bapak kedhokteran dunia, Aristotélés uga tukang kayu
Dhèwèké bisa nglakoni dadi promotif, kuratif, prévéntif nganti réhabititatif Inspirasi
Ora namung Aristotélés sing dadi inspirasiné
Ana uga saliyané ya iku Bits Soetrasno, swargi bapaké dhéwé
Budi kandha, menawa dhèwèké dudu saka kulawarga sing sugih
bapaké véteran pejuwang kamardikan.
Ananging, bapaké ora naté njupuk tunjangané
Dhèwèké tansah kandha, berjuwang kanggo Indonesia dudu golèk bandha
Ora namung pas bencana, Budi uga nawakaké program 1 yuta jamban gotong royong karo akèh lembaga, salah sijiné TNI, kanthi jeneng WC4ALL
Budi ana ing salebeting iku
Diwiwiti taun 2009 lan ditargétaké rampung ing 2018
Budi kandha, sawisé saka Palu, dhèwèké arep menyang Wonosobo, Jawa Tengah gawé 1000 jamban.
Didier Deschamps Didier Deschamps ya iku juru gladhi bal-balan saka Prancis
Pelatih tim nasional Prancis (2012-saiki) prestasi kang tau digayuh yaiku juwara dunya 2018, "runner-up euro" 2016 lan liya-liyane isih akèh
Sadurungé final "piala dunia" 2018 ing Moaskwa, Ruslan, Didier Deschamps dibanjiri pitakonan babagan kepiyé timé bisa juwara "piala dunia" 2018
Akèh kang nggayuhké peluang timnas Prancis saiki karo keprigelan timnas Perancis kang ngrebut "piala dunia" 1998
Didier Deschamps nerapaké metode “3c” marang kabèh pasukané ing babak final iki, yaiku "calm" (tenang), "confidence" (percaya diri), lan "concentration" (konsentrasi)
Resep iki diterapaké marang anak didiké supaya terus fokus bisa nggayuh partai final ngelawan Kroasia kang ana ing Stadion Luzhniki
Resep “3c”kuwi mau manjur bisa dadi juara sakwisé menang ngelawan Kroasia 4-2
Deschamps, kaptèn Prancis kang wus ngalahaké Brazil 3-0 ing babak final piala dunia 1998
Dhéwéké tau ngrayakaké juwara dunya minangka kaptèn, banjur bisa nggayuh trofi kang padha minangka pelatih
Deschamps ana ing bunderan kang èlit
Deschamps, uwong kang ngerti cara kanggo ningkataké moral manungsa, lan uga tim
Dheweké duwéni karakter kang jarang diduwéni marang pemain lan pelatih liyané
Deschamps kuwi wong kang duwèni tanggung jawab bisa dipercaya, apa waé bakal dikorbanaké kanggo supaya bisa dadi sing luwih apik
kalebu gelem dadi "ngangsu banyu" kanggo kanca-kancané
Juru latih kang biyèn posisiné dadi "pemain bertahan" kuwi tugasé ngrebut bal
dhèwèké yaiku wong kang sacara méntal asring duwé siji langkah dibanding karo wong liyané
Akéh kang ngritik pelatih iki yén dhéwéké ora bisa ngubah komunikasiné luwih cair lan dibumbui humor
Visi Deschamps yaiku kanggo mbangun tim kang nglaksanakaké tugasé kang sak apik-apiké, menangaké kompetisi, lan dudu ngasilké poin kang éndah
Deschamps kuwi wong kang luwih ngerti cara kanggo ningkataké moral pawongan, uga tim
dhèwèké bisa ngarahake pemain kanggo main kanthi disiplin lan efektif
Marcello Lippi, pelatih Deschamps ing Juventus ana ing pertengahan 1990-an njléntréhaké, Deschamps asring tampil dadi penyemangat kanggo rekan-rekané ana ing njero lan njaba lapangan
apamanéh dukungan supporter kuwi luwih dhuwur
Deschamps nyebutake loro alasan kang ndadèkaké dhèwèké ora pingin nglepas jabatané dadi pelatih timnas prancis
dhèwèké ora bakal nglepas jabatan amarga, pertama, dhèwèké wong kang njaga komitmen lan ngeyakinaké ngeraih ancas kang wis ditargètaké
kaloro, kapercayan lan hormat kanggo Presidèn
dhèwèké didhapuk dadi juru latih nganti 2020
Sawisé kariré dadi pemain, Deschamps ngerintis dalané dadi pelatih
bakaté sing diduwéni dadi pelatih wis kétok awit dhèwèké bisa nggawa Monaco dadi runner up Liga Champions 2003.
dhèwèke nolong Juventus menyang serie A, nggawa Marseille juwara Liga Prancis sadurungé dilirik dadi pelatih timnas Prancis taun 2012
Didier deschamps kuwi pelatih tim nasional prancis (2012-saiki) prèstasi kang tau digayuh karo Didier deschamps yaiku prèstasi dadi pelatih antarane juara dunya 2018, Runner-Up Euro 2016, juara Liga Prancis karo Olympique Marseille 2010, Runner-Up Liga Champion karo AS Monaco 2004
yen prèstasi sing tau digayuh wektu dadi pemain yaiku juwara dunya 1998.Kasuksèsan kang ngantarké Timnas Perancis dadi juwara piala dunya 2018 nggawé Didier Deschamps dianugerahi gelar "pelatih terbaik dunia" ing "The Best FIFA Football Award" ing "Royal Festival Hall." Didier Deschamps bisa dadi sing "terbaik" sawisé ngungguli Zinedine Zidane (Real Madrid) lan Zlatko Dalic (Timnas Kroasia)
ing acara panganugerahan, Deschamps ngolèhaké trofi saka pelatih senior Prancis, Arsene Wenger
Deschamps ngaku seneng yén dhèwèké bisa ngolèhaké penghargaan kuwi
Deschamps yaiku jeneng kang wis gedhé ana ing sejarah bal-balan Prancis
Dhèwèké ana ing gènèrasi emas ing akhir era 90-an
Gènèrasi kang awalé diraguké bisa prèstasi amarga minggiraké pemain-pemain "flamboyan" kaya Eric Cantona lan David Ginola
Nilai tambah saka Deschamps, dhèwèké tau ngangkat trofi piala dunya
pemain-pemain Prancis bisa ndelok Deschamps dadi sosok kang "penuh karisma" amarga dhèwèké pahlawan kanggo pemain Prancis ing masa cilik
Pemain Prancis bakal asring ndèlèh kapercayan marang pria kang dijuluki "'pengangkut air"' tutur Eric Cantona.
Christiana Young Christiana Young yaiku wong wadon Indonésia sing dadi aktivis pemberdayaan difabel
Christiana Young gawé sekolah kanggo difabel
Christiana Young ngrawat anak-anak sing duwé kabutuhan kang mligi
Dhéwékè mbukak sekolah kanggo anak-anak difabel, mbukak lapangan kerja kanggo warga kang duwé kabutuhan kang mligi, lan nggelar kagiyatan ing dhaérah-dhaérah ing Indonésia
Salah siji Sekolah Khusus Anak Mandiri ing Dalan Raya Cilegon, Kalurahan Lontarbaru, Kacamatan Sérang, Kutha Sérang, Banten
Sekolah wis ana saka taun 2008
Wonten ing bangunan papat tingkat kang duwé amba kurang lewih 1.100 mèter persegi iku murid sinau saka pukul 07.45 nganti pukul 12.00
Christiana Young nyeluk bocah-bocah kang duwé kabutuhan kang mligi
Cristiana Young, lair ing Bandung, 12 Oktober taun 1969 yaiku wong wadon kang duwé bojo kang jenengè Hérryanto
Cristiana Young duwé anak 2 yaiku kang nomor siji jenengé Gladys Violètta (16) lan kang nomor loro jenengé Clive Vèrrell (13)
Pendhidhikan kang wis tau dilakoni yaiku SD Kristen Penabur Bandung (1982), SMP Waringin Bandung (1985), SMA Trinitas Bandung (1988) lan S-1 Tèknik Kimia Fakultas Tèknologi Industri Institut Tèknologi Nasional Bandung (1993)
Anakè kang umurè 2 taun lan aktif ujug-ujug dadi bocah menengan sakwisè tiba
Mburi sirah bocah mau bénjol lan bocah iku muntah
Tekan sewulan sakwisé kedadéan mau, bocah mau ora gelem ngomong.Teka sipat stèrèotip, Kontak mata kurang, kepinteran ngomong kurang, lan hiperaktif
Saka asil priksa marang dokter anak Christiana Young dadi anak kang duwé kebutuhan kang mligi
Christiana kang kerja dadi manajer perencanaan produksi ing salah sawijining perusahaan gedhé ing Cilegon, Banten
Christiana nyontohaké angelé golèk sekolah kanggo bocah-bocah kang duwé kebutuhan kang mligi
Sekolah Luar Biasa uga durung tamtu bisa ngakomodasi bocah-bocah iku
Salajengé, sakwisé sekolah, para murid durung ngerti arep dadi apa ucapé Christiana
Sekolah kang dibangun uga ngrawat bocah-bocah saka kulawarga kang ora mampu
Yayasan Anak Mandiri uga nrima klien terapi 25 wong
Yayasan iku ngwèi béasiswa marang 40 persèn saka jumlah murid lan 25 persèn saka jumlah klien terapi
Saliyané tèks, Christiana njaluk kulawarga klien ngirimna vidio kanggo mangertèni perkembangan anak iku
Sakwisè dibuka, Sekolah Khusus Anak Mandiri wis nangani kurang luwih 900 murid lan klien terapi
Kabèh murid kudu bali supaya wongtuwa bisa njalanna peran
Subsidi silang diterapaké saking kulawarga bocah kang mapan kanggo mbiyayani murid ora mampu
Saiki, lima bocah ndaftar nunggu, merga terbatasè panggon
Jumlah guru kang mung pitu wong saiki jumlah guru wis 35 wong.
Jumlah kelas saka pitu ruang kelas dadi 17 ruang
Mbukak Café Christiana mbukak Bubble Café & Galléry supaya ana kesempatan kanggo warga kebutuhan khusus nyambut gawé lan berèksprèsi
Ana ing café iku, ana 14 wong autisme, tunagrahita, tunarungu, cerebral palsy, lan duwéni pandelengan kurang kang nyambut gawé
Ora mung ajang kanggo nyantap, panggonan iku dadi café pasinaonan karo panggonan basa isyarat tunarungu
Basa isyarat kanggo ngungkapaké rasa kesuwun, seneng ketemu karo panjenengan, halo, tulung, banyu, lan jus katulis ana ing lembar-lembar kertas ing saben méja
Kafé iku uga dadi galéri kanggo majang kurang luwih 40 lukisan karya bocah-bocah difabel
Pamiarsa kang minat bisa tuku lukisan kasebut
Café iku ana rong tingkat kang amot kurang lewih 130 pengunjung
Christiana taksih aktif mudhun menyang kabupatèn lan kota kang ana ing Indonésia
Christiana, mbukak pendidikan gratis kanggo bocah-bocah difabel saking kulawarga kang èkonomi lemah lan mapan ing pemukiman padet ing Désa Cikade, Kecamatan Cikade, lan Désa Gunungsari, Kecamatan Taktakan, ing Kabupatèn Sérang
Cristiana nyediakna layanan awit taun 2014
Sekolah gratis kang disediakaké karo manfaataké bangunan kang ora dianggo ing Dèsa Cikade kang saiki digunakaké 12 murid
Lan murid 7 liyané saking Dèsa Gunungsari mangkat menyang Sekolah Khusus Anak Mandiri saben dina karo nyarter angkot kang biyayané ditanggung Christiana
Christiana ngajak para generasi enom supaya peduli marang bocah difabel
Kurang lewih 70 mahasiswa dijak plesir menyang kabupatén-kabupatén lan kota ing Banten
Saben minggu para mahasiswa iku kang dibagi 10 tim didampingi guru-guru Sekolah Khusus Anak Mandiri kanggo nglakokaké terapi
Christiana ngajak sapa waé kang arep mèlu
Umpama tertarik, bisa ngubungi Yayasan Anak Mandiri
Dhèwèké uga nyalurakè bantuan, wonten ing taun 2017, 500 paket alat terapi diwènèhaké kanggo bocah difabel
Christiana durung mandeg kanggo mujudakè mimpi-mimpiné sing liya
Dhèwèké pèngin warga difabel disaluraké ing perusahaan-perusahaan kang disarani Yayasan Anak Mandiri kang bisa nyambut gawé kanthi apik.
Brian Marshal Brian Marshal, ya iku priya kang asalé saka Bandung, lair ing tanggal 29 Maret 1989
Dhèwèké wong kang ngedegaké Sirclo
Brian bisa nggayuh Medhali Prunggu International Olympiad in Informatics 2007
Amarga iku Brian ngetukaké kaistiméwan kanggo kuliah ing Universitas Teknologi Nanyang (NTU), Singapura (2008-2013)
Sawisé iku, amarga "teknologi informasi" kang ana ing Indonesia bisa ngrembaka, Brian nduwéni niatan kanggo ngembangaké ana ing Tanah Air
Sawisé suwé ana ing Universitas Teknologi Nanyang (NTU), Singapura tahun 2013
Brian bali menyang Jakarta kanggo ngembangaké karyane.Kanthi cara usaha Sirclo, Brian ngéwangi usaha cilik lan menengah kanggo gawé tatanan toko "online" kanthi apik
Akhir Juni 2018, ana ing sajroning ruangan ana ing kawasan "Green Office Park, BSD Serpong," akéh para nom-noman padha kerja ana ing sakngarepé komputer
Ruangan kang dinggo iku uga durung ana papan jenengé Sirclo
Sapa wae kang arép gawé toko "daring" bisa gawé "website" saka Sirclo kanthi ora mbayar uga akeh pilihan "desain" ana ing Sirclo
Nanging menawa kepéngin gawé "website" nganggo jenengé dhèwè, Sirclo nyediakaké jasa kanthi tarif tartamtu
Tarif iku mesthine beda-beda gumantung saka model kang dijaluk saka kang duwé toko "daring" iku
Sirclo uga nyediakaké gladhén kanthi ora mbayar kanggo wong kang nduwé toko "daring" nganti bisa nggunakaké toko "daring"é
Ora mung ana ing Jakarta, Sirclo uga nggladhi ana ing Bandung, Surabaya, lan Yogyakarta
Wiwit nggadhegé Sirclo tahun 2013, Sirclo wis ngewangi gawe web toko "daring" kang cacahe 70.000 web
Jumlah iku kalebu kang wis ora aktif maneh
Saiki kang isih aktif cacahe kurang luwih 25.000, kang 1000 uwis gawé nganggo jenengé dhèwè
Program kapisan ya iku 30 dina pinuju sukses kang ndampingi warausaha kang lagi ngedhegaké usaha lewat "daring"
Ngewangi wiwit anggone gawe "desain" "website" toko "daring"é, Ngirim foto dagangané ana ing "website" nganti carané mbayar saka "daring" ugi ngéwangi mantau saka lumakun orané usaha iku
Kang mantau iku diewangi karo tim Sirclo kang ana 4 pilar, ya iku tim "marketing", "business development", "support", lan "user success"
4 tim iku duwé tugas ngéwangi toko-toko lan ngupayaké toko iku samsaya sukses
Brian menehi tuladha toko "daring" kang miwiti dalané saka Sirclo lan saiki wis sukses, ya iku "Sale Stock Indonesia"
Sakliyané 30 dina pinuju sukses, Brian uga nganakaké program gladhén kang dilakokaké ana ing cabang Sirclo ing Indonesia
Gladhén iku dilakokaké ping 1-2 saben seminggu kanthi materi miwiti usaha "daring"
Gladhén iku ora mbayar lan uga ora kudu dadi klien Sirclo
Asal saka anané Sirclo ya iku wiwit Brian miwiti usahané ana ing bidang teknologi informasi kanthi manggon ana ing kamar kos ing Jakarta Pusat
Saka kamar kos njedhul pikiran kanggo ngedegaké Sirclo
Ana ing usaha iku, dhèwèké dièwangi karo 4 kancané.
Brian nglakokaké panelitén ana ing luar negeri, asile ana ing Benua Eropa wis ana perusahan kang padha karo Sirclo
Ngembangaké usaha wiwit nul pancén ora gampang
Brian nangkep usaha daring kang bisa ditonton ana ing taun 2013
Ananging kendala pengusaha lokal nyoba bisnis daring yaiku gawé wébsite lan kudu duwé pegawé kang duwé kaprigelan ing bidang TI iku ora gampang
Miwiti usaha saka nol iku mbutuhaké pamikiran,lan dorongan kanggo maju wiwit piye carané bisnis, ngétukaké asil kang utama
Menawa ora ana dorongan kanggo maju bisa-bisa usaha iku ora lumaku
Ananging kabèh usaha iku mesthi ana risikoné, ora ana usaha kang bisa lumaku tanpa ana gonjang-ganjingé
Brian cerita, menawa ing taun 2015 usahané ngalami perkara ana ing babagan dhuwit ingkang nyebabaké kudu ngurangi pegawéné saka 30 dadi 16
16 uwong iku kudu kerja luwih akeh kanthi pangolehan kang padha nanging pametunané sithik
Kang 12 uwong iku diwenehi wektu sewulan kanggo golek pagaweyan sadurungé mètu saka Sirclo
Minangka wiraswasta Brian tanggung jawab mikiraké gaji lan nggolékaké pagawéan anyar kanggo para pegawéné
Iku dadi salah sijiné bukti menawa dhéwéké tanggung jawab marang pegawéné
Saiki, Brian terus ngembangaké usaha kang dupayakaké
Sakliyané nyediakaké jasa gawé laman toko daring, Sirclo uga nyediakaké gudhang kanggo nyimpen barang kang arep diedharaké menyang para panuku kang arep tuku kanthi cara daring
Brian Marshal ngolehaké pirang-pirang pagaji, antarane yaiku pangaji arupa "IT Youth Award (Singapore Computer Society (SCS))" ana ing tahun 2011
Ana ing tahun 2010, Brian ngolehaké pangaji arupa "Young Leader for Indonesia (McKinsey & Company (YLI) )." Ora mung iku, Brian Marshal uga ngolehaké pangaji arupa "Medali Perunggu (International Olympiad in Informatics (IOI))" ana ing tahun 2007 lan "Medali Pérak (Olimpiade Sains Nasional (OSN))" ana ing tahun 2005"."
Eri Agus Èri Agus inggih punika salah sawijining pengusaha ukiran Jepara ingkang misuwur ing Jawa Tengah
Èri Agus punika juragan saking perusahaan mèbel Jepara Asia Mas Furniture ingkang ngrintis usahanipun saking nul lan boten gadhah ilmu babagan kayu utawi ukiran amargi piyambakipun saking lulusan Jurusan Perencanaan Wilayah lan Kota ing Universitas Diponegoro
Kalih taun salajengipun, piyambakipun ngrumaosi menawi nyambut damel ing kantor punika bènten kaliyan bakatipun Èri Agus
Lajeng piyambakipun langkung milih kondur dhateng kampung halaman, Jepara
Saking ngriku, karieripun Èri Agus ing jagad mèbel dipunwiwiti amargi kepengin dhateng tiyang-tiyang ingkang sampun suksès ing bisnis mèbel Jepara, piyambakipun lajeng tumut